Ένα αυτοκίνητο με τεχνολογία Plug-in Hybrid (PHEV) συνδυάζει ηλεκτροκινητήρα, κινητήρα εσωτερικής καύσης και μπαταρία υψηλής τάσης, προσφέροντας τα καλύτερα από δυο κόσμους. Με αυτόν τον τρόπο επιτυγχάνεται η μείωση της κατανάλωσης καυσίμου και των εκπομπών CO₂. Ο συνδυασμός των δύο συστημάτων προσφέρει βελτιωμένες επιδόσεις και πρόσθετη δύναμη στην επιτάχυνση.
Όπως αποκαλύπτει και η ονομασία του, ένα αυτοκίνητο με τεχνολογία Plug-in Hybrid μπορεί να φορτιστεί σε πρίζα, σε ένα Wallbox ή σε δημόσιο σταθμό φόρτισης. Η μέγιστη αποδοτικότητα επιτυγχάνεται με πλήρως φορτισμένη μπαταρία. Αυτό σημαίνει ότι πρέπει να είναι διαθέσιμη μία εγκατάσταση φόρτισης στο σπίτι ή τον χώρο εργασίας.
Η αυτονομία με αποκλειστική χρήση ηλεκτρικής ενέργειας και πλήρως φορτισμένη μπαταρία μπορεί να φτάσει μέχρι και τα 93 χιλιόμετρα xDrive, π.χ. στην BMW Σειρά 2 Active Tourer 230e xDrive. Όπως συμβαίνει και σε όλα τα αυτοκίνητα με μπαταρία υψηλής τάσης, οι τεχνολογικές εξελίξεις θα οδηγήσουν σε αύξηση της ηλεκτρικής αυτονομίας τα επόμενα χρόνια. Κατά την ανάκτηση ενέργειας, όταν δηλαδή παίρνετε το πόδι σας από το πεντάλ του γκαζιού, η κινητική ενέργεια μετατρέπεται σε ηλεκτρική ενέργεια και αποθηκεύεται στην μπαταρία, αυξάνοντας την ηλεκτρική αυτονομία κατά αρκετά χιλιόμετρα.
Η BMW προσφέρει στους πελάτες της μια μεγάλη γκάμα αυτοκινήτων με τεχνολογία Plug-in Hybrid ως συνειδητή επιλογή υπέρ αυτού του άκρως αποδοτικού συστήματος κίνησης.
Ένα BMW αυτοκίνητο με τεχνολογία Plug-in Hybrid είναι ιδανικό για οδηγούς που αναζητούν τη μέγιστη δυνατή πολυχρηστικότητα: αφενός διαθέτει ηλεκτροκινητήρα για καθημερινή χρήση, για τις μετακινήσεις από και προς την εργασία με χαμηλό κόστος. Αποτελεί ιδανική επιλογή για τις τακτικά επαναλαμβανόμενες μετακινήσεις μέσων αποστάσεων, στις οποίες υπερτερεί η κάλυψη των χιλιομέτρων με ηλεκτροκίνηση. Αφετέρου προσφέρει μέγιστη ευελιξία και αυτονομία σε μεγάλες αποστάσεις, π.χ. για τις εκδρομές με την οικογένεια.